আলে খলিফা
আলে খলিফা ( আরবি: آل خليفة ) হলো বাহরাইনের শাসক পরিবার। এদের উৎপত্তি বনি উতবা থেকে হয়। তারা নজদের দক্ষিণাঞ্চল আফলাজে অবস্থিত হাদার অঞ্চলে তাদের জন্মভূমি থেকে হিজরত করে একাদশ শতাব্দীর দ্বিতীয়ার্ধে আরব উপসাগরের উপকূলে ধরে অগ্রসর হতে থাকে এবং সপ্তদশ শতাব্দীর দ্বিতীয়ার্ধে তারা আরব উপসাগরীয় উপকূলে বসতি স্থাপন করে। প্রথমে তারা কাতার উপদ্বীপে বসতি স্থাপন করে এবং কিছুদিন পর সেখান থেকে পালিয়ে যায়। এরপর তারা আরব উপসাগরের তীরে ধরে কুয়েত পৌঁছায়। তাদের বসবাসের জন্য বনি উতবার সদস্যরা উপকূলের ছোট শহরগুলি নিয়েছিল। যেমন: কুয়েত ও জুবারাহ। তারা উপকূলে নিজেদের কর্তৃত্ব প্রতিষ্ঠা করতে সক্ষম হয়। ব্যবসার জন্য তারা সমুদ্র ভ্রমণ শুরু করতে শেখে এবং তাদের ব্যবসায়িক জাহাজ বৃদ্ধি পেতে থাকে। এভাবেই তারা উপকূলীয় অঞ্চলে একটি লক্ষণীয় অর্থনৈতিক শক্তিতে পরিণত হয়। বনি উতবাহ থেকেই বাহরাইনের খলিফা পরিবার এবং কুয়েতের আলে সাবাহ বা সাবাহ পরিবার শাখা তৈরি হয়। বনি উতবার সদস্যরা নিজেদের মধ্যে দক্ষতা ভাগ করে নেয়। তাই আলে সাবাহ শাসনভার গ্রহণ করেন; আলে খলিফা বাণিজ্যের দায়িত্ব নেন এবং অপর এক শাখা আল জালামাহ সমুদ্রে যুদ্ধের দায়িত্ব নেয়। বাহরাইন ও কুয়েত রাষ্ট্র হিসেবে প্রতিষ্ঠা পাওয়ার পর আলে সাবাহ কুয়েতের ও আলে খলিফা বাহরাইনের শাসক পরিবার হিসেবে প্রতিষ্ঠা পায়।